100 YEARS STRONGը խոր­քին մէջ պատ­կե­րա­ւոր պատ­մու­թիւնն է ­Ցե­ղաս­պա­նու­թեան ու ա­նոր յա­ջոր­դած տա­րի­նե­րու մէկ ե­րե­սին, որ կը կո­չո­ւի հա­յու­թեան պա­հան­ջա­տի­րու­թեան այ­լա­տե­սակ դրսե­ւո­րում­ներ, սկսե­լով քա­րոզ­չա­կա­նէն մին­չեւ ու­ժա­կան ա­րարք­ներ։ Որ­մազդ­նե­րուն մեծ մա­սը «կը քա­լեն» ­Ցե­ղաս­պա­նու­թեան 50ա­մեա­կէն ետք ին­կող տաս­նա­մեակ­նե­րուն ընդ­մէ­ջէն, երբ հա­յու­թեան կամ­քը նպաս­տի ա­կանկա­լու­թե­նէն ոս­տում կա­տա­րեց դէ­պի ազ­գա­յին ինք­նու­թեան վե­րա­կանգ­նում, բազ­մա­ճիւղ պայ­քար ծա­ւա­լե­ցաւ ի գին կեան­քե­րու զո­հա­բե­րու­թեան։ Բ­նա­կա­նա­բար որ­մազդ­նե­րը սփիւռ­քեան «ար­տադ­րու­թիւն» են, նկա­տի ու­նե­նա­լով խորհր­դա­յին տա­րի­նե­րու ար­գե­լա­կում­նե­րը։ Է­ջե­րուն պատ­կե­րո­ւած են ­Լի­բա­նա­նի, ­Սու­րիոյ, Ի­րա­նի, եւ­րո­պա­կան ու ա­մե­րի­կեան օ­ճախ­նե­րու մէջ պատ­րաս­տո­ւած պաս­տառ­ներ. մեծ մա­սին հե­ղի­նակ­նե­րը ան­ծա­նօթ են, թէեւ հոն կա­րե­լի է հան­դի­պիլ նաեւ պատ­կա­ռե­լի ա­րո­ւես­տա­գէտ­նե­րու եւ ար­հես­տա­վարժ­նե­րու ստո­րագ­րու­թիւն­նե­րուն, ինչ­պէս՝ ­Մա­սիս Ա­րա­րա­տեան, Օ­շին Քր­քեա­շա­րեան, ­Վա­նիկ ­Թո­րի­կեան, ­Լօ­րէզ Եա­գու­պեան եւ ու­րիշ­ներ։ Այս բո­լո­րը մի­ջին եւ ե­րէց սե­րուն­դի ըն­թեր­ցող­նե­րուն հա­մար կը ներ­կա­յա­նան իբ­րեւ ապ­րող յու­շագ­րու­թիւն մը, ո­րով­հե­տեւ հա­տո­րի է­ջե­րուն վե­րա­քաղ մը պի­տի ը­նեն ի­րենց ման­կու­թեան, պա­տա­նու­թեան ու ե­րի­տա­սադ­րու­թեան օ­րե­րու պատ­կեր­նե­րու, ո­րոնք ա­տե­նին զար­դա­րած են ի­րենց դա­սա­րան­նե­րուն, տու­նե­րուն, դպրոց­նե­րուն ու փո­ղոց­նե­րուն պա­տե­րը։ Ա­ւե­լին, հա­տո­րը կո­րուս­տէ կը փրկէ մեր ­Դա­տին տար­բեր ար­տա­յայ­տու­թիւն­նե­րը ե­ղող իւ­րա­յա­տուկ պատ­կե­րա­շա­րը։